অমিত ত্রিবেদী
অমিত ত্রিবেদী (গুজরাটি: અમિત ત્રિવેદી; জন্ম: ৮ এপ্রিল ১৯৭৯) ভারতের একজন চলচ্চিত্র সঙ্গীতজ্ঞ। তিনি তার সঙ্গীত পরিচালনার জন্য চলচ্চিত্র জগতে ভালোই পরিচিত। ২০০৮ সালে অমিত আমির চলচ্চিত্রে সর্বপ্রথম সঙ্গীত পরিচালনা করেন, এর আগে তিনি মঞ্চ নাটকে সঙ্গীত পরিচালনা করতেন। পরের বছর ২০০৯ সালে মুক্তি পাওয়া দেব.ডি চলচ্চিত্রে সঙ্গীত পরিচালনার জন্য অমিত প্রশংসিত হন। এই দেব.ডি চলচ্চিত্রের জন্য অমিত বেশ কয়েকটি পুরস্কার পান তন্মধ্যে ছিলো জাতীয় চলচ্চিত্র পুরস্কার (সেরা সঙ্গীতজ্ঞ হিসেবে)।